สวัสดีค่ะคือลูกสาวอายุ12ปีแล้วค่ะเขามีประจำเดือนครั้งแรกประมาณวันที่8-9ก.ค.ค่ะเขาเป็นประมาณ9-10วันพอเดือนที่แล้วเขาก็มาบอกว่าเมนไม่มาพี่สาวเขาก็บอกว่าเขาก็เคยไม่มา2เดือนเดี๋ยวก็มาพอเดือนนี้เขาก็บอกว่าเมนไม่มาอีกเขากลัวจะเป็นอะไรช่วงนี้ใกล้สอบแล้วพ่อกับแม่ก็ไม่ค่อยได้สนใจเขาปกติเขาจะอยู่บ้านกับน้อง2คนเขากลัวเลยมาถามคุณว่าเขาเป็นอะไรรึป่าวคะ
สวัสดีค่ะ เลือดประจำเดือนปกตินั้น ควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกโดยในช่วง 1-2 ปีแรกของการเริ่มมีประจำเดือนในวัยรุ่นนั้น ประจำเดือนอาจจะยังมาไม่สม่ำเสมอได้ แต่มักจะค่อยๆดีขึ้นได้เองให้สังเกตอาการค่ะ ว่าสุดท้ายแล้วประจำเดือนก็ควรจะมา ไม่ห่างหายไปนานเกิน 2-3 เดือน อาจให้ลูกสาวคอยจดวันที่มีประจำเดือนในแต่ละเดือนเอาไว้ด้วย หากสังเกตเห็นว่าประจำเดือนขาดหายไปนานๆหลายเดือน ก็ควรไปพบแพทย์เพื่อตรวจหาสาเหตุอื่นๆเช่นถุงน้ำหลายใบในรังไข่ ฮอร์โมนรังไข่ไม่สมดุลที่อาจจะเป็นไปได้เช่นกัน